ДОКЛАД 
За

 дейността на СНЦ “Местна инициативна група Сливница – Драгоман” за 2018г. 

     Този доклад е изготвен в съответствие с чл.40, ал.2 от ЗЮЛНЦ

   Местна инициативна група Сливница – Драгоман (МИГ) е юридическо лице, регистрирано по ЗЮЛНЦ в обществена полза. Учредено е на 19.11.2010 г., в което участват 157 учредители, представители на местната власт, бизнес, земеделски производители, неправителствени организации и физически лица, имащи постоянен адрес или развиващи дейност на територията на общините Сливница и Драгоман. МИГ Сливница – Драгоман е финалния етап от успешно реализиран проект на общините Сливница и Драгоман по ОС4 “Лидер” от ПРСР 2007-2013 г. Във връзка с промените на нормативната база по прилагане на подхода Лидер, неплащане на членски внос и неявяване на две или повече поредни заседания на ОС на МИГ, през месец април 2016г. с Решения №148, №149 и №150 от Протокол №48/05.04.2016г. на УС на МИГ беше извършена пререгистрация на членовете на Общото събрание на МИГ и определянето на принадлежността им към отделните сектори. В резултат на което членовете на ОС на МИГ Сливница – Драгоман се редуцираха до 42 члена. През годината се извършиха две промени в състава на ОС от квотата на нестопанския сектор, като към датата на насрочване на ОС, общият брой на членовете на Сдружението е 42. МИГ Сливница – Драгоман е регистрирана в Софийски окръжен съд ф.д.№64/2010 г. на 15.12.2010 г. Сдружението е вписано в регистъра на Министерство на правосъдието за осъществяване на общественополезна дейност, под №20110216007 и е издадено Удостоверение №007/16.02.2011г. През месец януари 2018г. МИГ Сливница – Драгоман се регистрира в регистъра на юридическите лица с нестопанска цел към Търговския регистър, съгласно изискванията на ЗЮЛНЦ. Органи за управление на Сдружението са Общо събрание, Управителен съвет – състоящ се от 7 (седем) члена, Председател на Управителния съвет и Изпълнителен директор. 

      През 2018г. се проведоха три общи събрания – едно редовно на 23.01.2018г., на което са взети осем решения и две извънредни – на 11.05.2018г. и на 20.08.2018г. На първото извънредно ОС беше взето едно решение за промяна на СВОМР. На второто извънредно ОС бяха взети две решения – за промяна в Устава и за промяна в състава на колективния управителен орган на МИГ.
      През 2018г. са проведени двадесет и пет заседания на УС, на които са взети 60 решения.

      През годината МИГ Сливница – Драгоман по подмярка 19.2 „Прилагане на операции в рамките на стратегии за Водено от общностите местно развитие“ е извършил следните дейности:
      Отворени приеми, съгласно ИГРП за 2018г. по 6 мерки – 4.1, 4.2, 6.4, 7.2, 7.5 и 7.6. Приключили приеми по 4 мерки – 4.1, 4.2, 6.4 и 7.2, както следва:
1. По мярка 4.1 подадени 4 проекта, одобрен от МИГ един проект на стойност на субсидията 233 867.98 лв., очаква се одобрение на процедурата от ДФЗ;

2. По мярка 4.2 подаден 1 проект, одобрен от МИГ 1 проект на стойност на субсидията 129 856.97 лв., очаква се одобрение на процедурата от ДФЗ;

3. По мярка 6.4 подадени 4 проекта, одобрени от МИГ 4 проекта на обща стойност на субсидията 301 542.28 лв., очаква се одобрение на процедурата от ДФЗ;

4. По мярка 7.2 подаден 1 проект на стойност 269 943.24 лв., в момента тече процедура по оценка на проектното предложение от КППП към МИГ.
   По мярка 8.1 по независещи от МИГ причини /мярката на национално ниво не е получила индификационен номер от Европейската комисия/ не е отворен прием на проектни предложения.
    През 2018 година по подмярка 19.4 "Текущи разходи и популяризиране на стратегия за Водено от общностите местно развитие" са извършени следните дейности:

1. Приключена работа на три КППП по мерки 4.1, 4.2 и 6.4 и разплатени възнаграждения на членовете на комисиите.
2. Проведени две работни срещи на екипа и членове на колективния върховен орган на МИГ.

3. Проведено едно двудневно обучение на местни лидери, свързано с подготовка, изпълнение и отчитане на проекти и други, свързани с популяризиране на стратегията за ВОМР и прилагане на подхода.
4. Издадени 3 бр. информационни бюлетина на МИГ;

5. Изработени 200 бр. рекламни комплекти (тефтер, календар, химикал, запалка, торбичка и джобно календарче);

6. Отпечатани са шест броя публикации за информация относно дейността на МИГ Сливница – Драгоман във вестник „Софийски вестник”;
7. Изготвено едно проучване на мнението и нагласите на населението на територията на МИГ, относно прилагането на СВОМР.
     През годината    МИГ Сливница – Драгоман кандидатства с два проекта по втора покана по ТГС България – Сърбия. Първият проект беше по Приоритетна ос 3 Околна среда, Област на интервенция 3.2 „Опазване на природата” с наименование: "Изграждане на локални екологични мрежи и зелена инфраструктура за опазване на биоразнообразие и устойчиво ползване на природните ресурси" / “Establishment of Local Environmental Networks and setting up Green infrastructure to Preserve Biodiversity and Sustainable Use of Natural Resources”, в партньорство с „Биобалкан” Димитровград, Р. Сърбия. Водещ партньор по проекта МИГ Сливница – Драгоман. Целта на проекта беше подобряване на капацитета за опазване на околната среда и устойчиво ползване на природните ресурси на общинско ниво. Разработване и тестване на общ и съгласуван общински механизъм за опазване на околната среда чрез планиране и изграждане на зелена инфраструктура, общински екологични мрежи и стимулиране на зелени инвестиции. Планиране на мерки за опазване и възстановяване на защитени зони и територии, видове и местообитания (хабитати). Демонстрационно прилагане на мерки от Програмата за ЗИ и ЕМ – кампании „Училищни разсадници за ценни дървесни и храстови видове – училищни кампании за залесяване”, инициатива „Да посадим дъб!”, инициатива „Да изградим зелен биокоридор!”.

    Вторият проект беше по Приоритетна ос 2 Младежи, Област на интервенция 2.2 „Хора за хора и работа в мрежа” с наименование: „Изграждане на устойчива мрежа за трансгранични инициативи сред младите хора – BULNET” / „Building up an sustainable network for cross-border initiatives among young people  - BULNET”, в партньорство с „Биобалкан” Димитровград, Р. Сърбия и Институт по аграрна икономика - София. Водещ партньор по проекта „Биобалкан” Димитровград, Р. Сърбия.  Проектът се фокусира върху създаването и развитието на бизнес мрежи в трансграничния регион. Основната цел на проекта е да се подобрят рамковите условия за иновации, предприемачество и социални иновации (еко иновации) и да се насърчи предприемачеството и колективните действия в селските райони и да се насърчи трансграничната заетост и трудовата мобилност и по-нататъшното развитие на агробизнеса в местната икономика въз основа на продукти, произведени от биологично земеделие и преработка в трансграничния регион. 
    През месец август кандидатствахме и с два проекта по подмярка 19.3 Транснационално сътрудничество. Единият проект е за техническа помощ и е на стойност 48 875.00 лв. и ще се изпълнява на територията на МИГ Сливница - Драгоман и на територията на област Сардиния Италия, като цели установяването на връзки и провеждането на срещи с партньорски МИГ от Италия, с опит в представянето на местните забележителности - духовни, културни, географски, исторически и др., с цел изготвянето на съвместен проект в съхранението и представянето на местното духовно и културно наследство. Територията на МИГ Сливница - Драгоман е част от така наречената Мала Света гора, осеяна е от дълбока древност с множество духовни храмове - църкви и манастири, голяма част от тях са паметници на културата от национално и местно значение и "свети места" - оброчни кръстове и местности, които са характерни само за Западната част на България. За църковните храмове има писмени материали, но те са недостатъчни за експониране на местното наследство, а пък за оброчните кръстове и местности от територията на МИГ информацията е оскъдна и малко хора от България знаят за тях, да не говорим за света. Също така с бъдещия проект ще се представи и местното културно наследство, свързано с фолклора, читалищата, предмети и сечива от древни времена, историческото наследство и географски забележителности на региона. Представяне на традиционните фестивали "Нишавски хоровод" в Драгоман и "Фестивала на сиренето" в Сливница. По този начин ще съхраним и ще популяризираме на България и света нещо характерно и неизвестно за нашия регион и нашата страна. Вторият проект по подмярка 19.3 „Подготовка и изпълнение на дейности за сътрудничество на местни инициативни групи“ от мярка 19 „Водено от общностите местно развитие“ от ПРСР 2014 - 2020г. беше в партньорство с МИГ Троян, Априлци, Угърчин и МИГ Бяла Слатина и беше за разработване на местна марка на територията на МИГ Троян, Априлци, Угърчин, МИГ Сливница – Драгоман и МИГ Бяла Слатина.
     По мярка 16.1 „Подкрепа за сформиране и функциониране на оперативни групи в рамките на ЕПИ“, МИГ Сливница – Драгоман не е кандидатствала, тъй като мярката не беше отворена през годината, а съгласно ИГРП на ПРСР за 2019г. също не се предвижда прием.
Отчет на база приходи и разходи

Признати приходи в размер на  135 017,63лв., в т.ч. 
· призната част от финансиране като приход в размер на 92 174,39лв. по проект за Стратегия за ВОМР по мярка 19.4 на ПРСР 2014-2020. 

· призната част от финансиране като приход за начислени разходи за амортизации върху ново придобити активи в размер на 11 991,24лв. за 2018г.;

· приходи от членски внос в размер на 252,00лв.;

· приходи от субсидии в размер на 30 000,00лв.;
· приходи от дарения на физически лица  600,00лв.

Признати разходи в размер на 110 349,41лв. в т.ч. 
· платени разходи в размер на 91 163,49лв. по проект за Стратегия ВОМР по мярка 19.4 на ПРСР 2014-2020; 

· признати разходи за застраховка за 2018, платена през 2017г.  787,90лв.
· начислени разходи за амортизации върху ново придобити активи в размер на 11 991,24лв. за 2018г., 
· признати и платени са финансови разходи основно банкови такси в размер на 1073,46лв., от тях начислени за възстановяване от ДФ Земеделие 223,00лв.
· начислени са разходи за лихви в размер на 2287,13лв., от тях платени 1417,12лв;

· отписани вземания (незвъстановена сума) от ДФ Земеделие 2806,19лв.
· платен членски внос към Асоциация Национална Лидер Мрежа  240,00лв.

Печалба от нестопанска дейност в размер на  24 668,22лв.
Отчет на База паричен поток

Постъпления в приходната част е както следва:

Буква А - Постъпления:
1.   Постъпления от финансирания – преходен остатък от 2017г. по банкова сметка – 479,11лв. + 25,68лв. в каса; изпълнено 100%
2. Постъпления от авансово плащане по мярка 19.4.Стратегия ВОМР -  прието 0,00лв., изпълено 0,00лв. 

3. Постъпления от членски внос – прието 252,00лв; изпълнено  252,00лв. – 100,00%

4. Постъпления от ДФ Земеделие -  4-то тримесечие 2016 и цялата 2017 –  прието 104 474,72лв.; изпълнено 104 474,72лв. 
5.Постъпления от ДФ Земеделие – 1-во и 2-ро тримесечие 2018 –  прието 36 000,00лв.; изпълнено 34 969,81лв.
6. Постъпления от дарения и субсидии – 15 000.00лв.; изпълнено 30 600,00лв.
7.Постъпления от заеми – прието 22 884,00лв.; изпълнено 23 384,00лв.

Общо постъпления: 194 185,32лв.
    Плащанията в разходната част е както следва:
Буква Б – Плащания:

1.Плащания по програми на ЕС и други програми – 99 138,00лв.; изпълнено 92 133,38лв. 
2.Плащания по разходи за лихви и други разходи – 3 000,00 лв.; изпълнено 2 272,36лв.
3.Връщане на заеми 63 850,00лв.; изпълнено 35 350,00лв.
4.Платен членски внос към Асоциация Национална Лидер Мрежа  240,00лв.

Общо плащания  129 975,74лв.
Салдо 31.12.2018г. 64 209,58лв., в.т.ч. по банкови сметки 64 208,99лв., в каса 0,59лв.
Изготвил:

Венцислав Димитров
Изпълнителен Директор  
